open-index/open-wikipedia-markdown huggingface dataset:
Ερρίκος του Γκλόστερ

Ο **Ερρίκος** (αγγλ. *Henry, Duke of Gloucester*, 31 Μαρτίου 1900 - 10 Ιουνίου 1974) του Οίκου των Ουίνδσορ ήταν πρίγκιπας του Ηνωμένου Βασιλείου και δούκας του Γκλώστερ.

## Βιογραφία
Ο *Ερρίκος Γουλιέλμος Φρειδερίκος Αλβέρτος* ήταν το τέταρτο παιδί και ο τρίτος γιος του Γεωργίου Ε΄ του Ηνωμένου Βασιλείου και της Μαρίας, κόρης του Φραγκίσκου, Δούκα του Τεκ (του Οίκου της Βυρτεμβέργης). Στην οικογένειά του ήταν γνωστός ως "*Χάρρυ*".

Σπούδασε σε σχολείο, ο πρώτος γιος βρετανού μονάρχη που δεν σπούδασε κατ' οίκον. Εκεί ήταν εξαίρετος στα αθλήματα· συνέχισε στο Κολλέγιο Ήτον και μετά στο 10ο Βασιλικό Σύνταγμα Ουσσάρων. Ήθελε να διοικήσει κάποτε το Σύνταγμα, αλλά είχε βασιλικές υποχρεώσεις. Σε έναν αθλητικό αγώνα στην Κένυα συνάντησε την Μπέρυλ Μάρκαμ, μέλλοντική αεροπόρο και σχετίστηκε μαζί της ρομαντικά. Η Αυλή τον ανάγκασε να παύσει τη σχέση, αποτρέποντας το δημόσιο σκάνδαλο· οι γονείς του τον πίεσαν να νυμφευτεί τη λαίδη Άλις Μόνταγκιου.

Το 1939-40 υπηρέτησε στη Γαλλία ως αξιωματικός σύνδεσμος και αργότερα ορίστηκε γενικός διοικητής της Αυστραλίας, διαδεχόμενος τον νεότερο αδελφό του, Γεώργιο, Δούκα του Κεντ, που είχε αεροπορικό δυστύχημα. Το 1953 παρευρέθη στη στέψη της ανιψιάς του, Ελισάβετ Β΄ του Ηνωμένου Βασιλείου· εκτέλεσε αρκετά υπερπόντια ταξίδια, συνοδευόμενος από τη σύζυγό του. 

Από το 1965 έπαθε μία σειρά από εγκεφαλικά επεισόδια και όταν το 1972 ο πρωτότοκος γιος του, Γουλιέλμος, πέθανε σε αεροπορικό δυστύχημα, δεν του το είπαν. Δύο έτη μετά, απεβίωσε σε ηλικία 74 ετών. Η σύζυγός του απεβίωσε το 2004 σε ηλικία 103 ετών, το μακροβιότερο μέλος της βασιλικής οικογένειας.

## Οικογένεια
Νυμφεύτηκε το 1935 τη λαίδη Άλις Μόνταγκιου-Ντάγκλας-Σκοτ, κόρη του Τζον Μόνταγκιου-Ντάγκλας-Σκοτ, 7ου Δούκα του Μπακλού & Δούκα του Κουίνσμπερρυ, και είχε δύο τέκνα:
* Γουλιέλμος (1941 - 1972), Πρίγκιπας του Γκλώστερ.
* Ριχάρδος (γενν. 1944), Δούκας του Γκλώστερ.

## Πρόγονοι


## Διακρίσεις
Του απονεμήθηκαν οι διακρίσεις των Ταγμάτων: της Περικνημίδος, της Ακάνθου, του Αγ. Πατρικίου, του Λουτρού, των Αγ. Μιχαήλ και Γεωργίου, της Βικτωρίας, του Αγ. Ιωάννου (όλα της Βρετανίας), του Αγ. Όλαφ (της Νορβηγίας), του Χρυσανθέμου (της Ιαπωνίας).

Επίσης στρατιωτικά παράσημα.

## Πηγές
* *Oxford Dictionary of National Biography*
* *Yvonne's Royalty Home Page* – Royal Christenings
* http://nla.gov.au/nla.news-article50561785
* Edwards, Anne Edwards, Anne (1984). *Matriarch*. William Morrow. p. 195. ISBN 0688035116. Matriarch
* Made on TV by Duke of Gloucester (Speech). Retrieved April 9, 2015.
* Van der Kiste, J Van der Kiste, John (2003). *George V's children*. Sutton Publishing LTD. ISBN 0750934689.

## Παραπομπές

Κατηγορία:Οίκος Ουίνδσορ
Κατηγορία:Δούκες του Γκλόστερ
Ανδρέας Δερδεμέζης

Ο **Ανδρέας Δερδεμέζης** (1913 - 31 Μαρτίου 1991), του Αλεξίου, ήταν Έλληνας δικηγόρος και πολιτικός. Ο αδελφός του, Βασίλειος (1906-1979) ήταν επίσης βουλευτής και υπουργός.

## Βιογραφία
Γεννήθηκε στη Δερβίζιανα Ιωαννίνων. Σπούδασε νομικά στο Πανεπιστήμιο Αθηνών.

Εξελέγη βουλευτής Ιωαννίνων αρχικά το 1946 με το Εθνικόν Κόμμα Ελλάδος (Εθνικής Αντιστάσεως). Το 1950 επανεξελέγη στην ίδια εκλογική περιφέρεια με το Λαϊκόν Κόμμα και το 1951 και το 1952 με τον Ελληνικό Συναγερμό.  Το 1956 εξελέγη βουλευτής Θεσπρωτίας-Ιωαννίνων με την Εθνική Ριζοσπαστική Ένωση. Στις επόμενες εκλογικές αναμετρήσεις επανεξελέγη βουλευτής Ιωαννίνων, το  1958 με το Κόμμα Φιλελευθέρων, το 1961 ως ανεξάρτητος και τα έτη 1963  και 1964 με την ΕΡΕ.

Ανέλαβε υφυπουργός Γεωργίας στην κυβέρνηση Καραμανλή από το 1955 ως το 1956.

Τον Σεπτέμβριο του 1964 του απονεμήθηκε ο Ταξιάρχης του Φοίνικα.

Απεβίωσε το 1991, πεθαίνοντας μετά τον γιο του, Αλέξη, και κηδεύτηκε από τον ιερό ναό Αγίων Θεοδώρων στο Πρώτο Νεκροταφείο Αθηνών τη Μεγάλη Δευτέρα, 1η Απριλίου 1991. 

## Παραπομπές


Κατηγορία:Έλληνες υφυπουργοί Γεωργίας
Κατηγορία:Βουλευτές Ιωαννίνων
Κατηγορία:Βουλευτές Ιωαννίνων-Θεσπρωτίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με το κόμμα των Φιλελευθέρων
Γουλιέλμος πρίγκιπας του Γκλόστερ

Ο **Γουλιέλμος** (αγγλ. *William*, 18 Δεκεμβρίου 1941 - 28 Αυγούστου 1972) από τον Οίκο του Ουίνδσορ ήταν πρίγκιπας του Γκλώστερ.

## Βιογραφία
Ο *Γουλιέλμος Ερρίκος Ανδρέας Φρειδερίκος* ήταν ο πρωτότοκος γιος του Ερρίκου, Δούκα του Γκλώστερ και της Αλίκης, κόρης του Τζον Μόνταγκιου-Ντάγκλας-Σκοτ, Δούκα του Μπακλού και Δούκα του Κουίνσμπερρυ. Ο Ερρίκος ήταν γιος του Γεωργίου Ε΄ του Ηνωμένου Βασιλείου.

Αποφοίτησε από τα Πανεπιστήμια Καίμπριτζ και Στάνφορντ και εισήλθε στο υπουργείο Εξωτερικών & Κοινοπολιτείας. Υπηρέτησε στο Λάγος της Νιγηρίας και στο Τόκυο· επέστρεψε για να αναλάβει βασιλικά καθήκοντα. Ζούσε έντονη ζωή: πετούσε με ένα αεροπλάνο Πάιπερ, πεζοπορούσε δια μέσου της Σαχάρας και αιωρείτο με αερόστατο. Έπασχε από πορφυρία, μία μάλλον κληρονομική ασθένεια του δέρματος.

Ενώ συμμετείχε σε αεροπορικό διαγωνισμό το 1972 στο Στάφορντσιρ, το αεροπλάνο του συνετρίβη. Ήταν 31 ετών· ο θείος του Γεώργιος, Δούκας του Κεντ, είχε επίσης αεροπορικό δυστύχημα σε ηλικία 40 ετών. O εξάδελφος και παιδικός του φίλος Κάρολος, Πρίγκιπας της Ουαλίας, έδωσε στον γιο του Γουλιέλμο το όνομα του Πρίγκιπα του Γκλώστερ.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος Ουίνδσορ
Ζαχαρίας Κράτσας

Ο **Ζαχαρίας Κράτσας**  (9 Δεκεμβρίου 1937 - 9 Δεκεμβρίου 1985) του Γεωργίου και της Κωνσταντούλας, ήταν Έλληνας γιατρός και πολιτικός, με καταγωγή από την Ικαρία. Υπηρέτησε ως βουλευτής Σάμου από το 1974 ως το 1981.

## Βιογραφία
### Σπουδές και ιατρική
Γεννήθηκε στην Αθήνα το 1937, σπούδασε στην ιατρική σχολή της Χαϊλδεβέργης και μετεκπαιδεύτηκε στη Σουηδία. Ειδικεύτηκε ως ακτινολόγος, ασκώντας πολύ ευδόκιμα το λειτούργημά του.  

### Πολιτική σταδιοδρομία
Εξελέγη βουλευτής Σάμου το 1974 με τη Νέα Δημοκρατία λαμβάνοντας 2.438 ψήφους και επανεξελέγη το 1977 με 5.085 σταυρούς προτίμησης. Εκπροσώπησε την Ελλάδα στο εξωτερικό σε αποστολές σε χώρες της Ευρώπης και της Αμερικής. Ασχολήθηκε με τους τομείς της υγείας, της πρόνοιας, της εθνικής άμυνας και της εξωτερικής πολιτικής. Ιδιαίτερα ασχολήθηκε με την προσπάθεια βελτίωσης της θαλάσσιας σύνδεσης μεταξύ των νησιών του Αιγαίου με την ηπειρωτική χώρα.

### Θάνατος και οικογένεια
Απεβίωσε στην Αθήνα την ημέρα των γενεθλίων του, σε ηλικία μόλις 48 ετών, στις 9 Δεκεμβρίου του 1985 και ετάφη στην Ικαρία. Ο αδερφός του, Απόστολος, είναι επίσης βουλευτής και η σύζυγος του Απόστολου, Ρόδη, είναι πρώην ευρωβουλευτής με τη Νέα Δημοκρατία και περιφερειάρχης Ιονίων Νήσων. Η μητέρα του, Κωνσταντούλα Μουστακοπούλου (1915 - 2003), απεβίωσε μετά τον θάνατο του Ζαχαρία, σε ηλικία 88 ετών.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Σάμου
Κατηγορία:Έλληνες ακτινολόγοι
Αλέξανδρος του Ώλστερ

Ο **Αλέξανδρος**, αγγλ. *Alexander Patrick Gregers Richard Windsor, Earl of Ulster* (γενν. 24 Οκτωβρίου 1974) από τον Οίκο του Ουίνδσορ είναι κόμης του Ώλστερ (Ulster, Βόρεια Ιρλανδία).

## Βιογραφία
Είναι ο μόνος γιος του Ριχάρδου δούκα του Γκλόστερ και της Μπιγκίττε φαν Ντόιρς, κόρης του Άσγκερ Πρέμπεν Βίσινκ Χένρικσεν και της Βίβιαν φαν Ντόιρς.

Ήταν αξιωματικός του Βρετανικού στρατού· τώρα έχει αποσυρθεί. Σπούδασε στο Κολέγιο Ήτον και μετά στο Κινγκς Κόλιτζ του Λονδίνου πολεμικές σπουδές και έλαβε πτυχίο στις Τέχνες (ΒΑ). Έπειτα παρακολούθησε την Β. Στρατιωτική Ακαδημία του Σάνντχερστ. Είναι διάδοχος του πατέρα του στον τίτλο του δούκα του Γκλόστερ.

## Οικογένεια
Νυμφεύθηκε το 2002 την Κλαίρη-Αλεξάνδρα Μπουτ, ιατρό και έχει τέκνα:
* Ζαν-Ρίτσαρντ-Άνντερς γενν. 12 Μαρτίου 2007, λόρδο του Κουλλόντεν.
* Κόζιμα-Ρόουζ-Αλεξάντρα γενν. 20 Μαΐου 2010, λαίδη.

## Πρόγονοι

## Διακρίσεις
Του έχουν απονεμηθεί στρατιωτικά μετάλλια και αυτά της Ελισάβετ Β΄ για το Χρυσό Ιωβηλαίο (50 έτη) και το Αδαμάντινο Ιωβηλαίο (60 έτη) της βασιλείας της.

## Παραπομπές


## Πηγές
* The London Gazette, 12 December 2000, p. 13980

Κατηγορία:Οίκος Ουίνδσορ
Βερθόλδος της Βάδης

O **Βερθόλδος** (γερμ. *Berthold*, 24 Φεβρουαρίου 1906 - 27 Οκτωβρίου 1963) του Οίκου του Τσέρινγκεν ήταν τιτουλάριος μέγας δούκας & μαργράβος της Βάδης (1929-1963) και επικεφαλής του Οίκου. Ήταν ο σύζυγος της Θεοδώρας της Ελλάδας.

## Βιογραφία
Ο *Βερθόλδος Φρειδερίκος Γουλιέλμος Ερνέστος Αύγουστος Ερρίκος Κάρολος* γεννήθηκε στην Καρλσρούη της Βάδης. Ήταν ο μόνος γιος του Μαξιμιλιανού της Βάδης, τελευταίου καγκελάριου της Γερμανικής Αυτοκρατορίας, και της Μαρίας Λουίζας των Γουέλφων-Αννοβέρου, κόρης του Ερνέστου Αυγούστου Β΄ του Αννοβέρου, Δούκα του Μπράουνσβαϊγκ. 

Επειδή οι τίτλοι του Ερνέστου Αυγούστου Β΄ είχαν καταργηθεί από το 1866, εκείνος έλαβε το 1878 από το δεύτερο εξάδελφό του, Εδουάρδο Ζ΄ του Ηνωμένου Βασιλείου, τον τίτλο του *δούκα του Κάμπερλαντ & Τίβιοτντεϊλ*. Ο Μαξιμιλιανός ήταν καγκελάριος και πρωθυπουργός της Πρωσίας (1918).

Διαδέχθηκε τον πατέρα του το 1929 ως τιτουλάριος μέγας δούκας & μαργράβος της Βάδης και επικεφαλής του Οίκου του. Το 1963 απεβίωσε στο Σπάιχινγκεν της Βάδης σε ηλικία 57 ετών. Τον διαδέχθηκε ο πρωτότοκος γιος του, Μαξιμιλιανός.

## Οικογένεια
Νυμφεύτηκε το 1931 τη Θεοδώρα, κόρη του Ανδρέα της Ελλάδας και της Δανίας, και είχε τρία τέκνα:
* Μαργαρίτα (1932 - 2013), παντρεύτηκε τον Τομισλάβ της Γιουγκοσλαβίας.
* Μαξιμιλιανός (1933 - 2022), τιτουλάριος Μέγας Δούκας, Μαργράβος της Βάδης και επικεφαλής του Οίκου.
* *Λουδοβίκος* Γουλιέλμος Γεώργιος Ερνέστος Χριστόφορος (γενν. 1937), Πρίγκιπας της Βάδης. Γιος του είναι ο Βερθόλδος.

## Πρόγονοι

## Αναφορές σε Πηγές


Κατηγορία:Οίκος του Τσέρινγκεν
Μαξ Φέρνερ

O **Μαξ Φέρνερ** (γερμανικά: *Max Ferner*, 18 Απριλίου 1881 - 9 Οκτωβρίου 1940) ήταν Γερμανός δραματουργός και σεναριογράφος. Ο Φέρνερ είναι περισσότερο γνωστός για τη συνεργασία του με τον Μαξ Νιλ, με τον οποίον έγραψαν το λιμπρέτο για δύο οπερέτες του Αυστριακού συνθέτη Καρλ Μίχαελ Ζίχερ. Εκτός από αυτό έγραψαν και αρκετά θεατρικά έργα, αλλά και μόνος του ο Φέρνερ, όπως το *Der Schuß im Pavillon* (1925), το *Der siebente Junge* (1926) και το *Du schönste aller Rosen* (1927). Κατά τη δεκαετία του 1920 έγραψε ή συνέγραψε και σενάριο για τον κινηματογράφο, όπως το *[[The Mountain Eagle]]* (1927), τη δεύτερη μεγάλου μήκους ταινία του Άλφρεντ Χίτσκοκ και το *Waterloo* (1929).

## Παραπομπές


## Εξωτερικοί σύνδεσμοι
* Μαξ Φέρνερ στο IMDb

Κατηγορία:Λιμπρετίστες
Κατηγορία:Γερμανοί θεατρικοί συγγραφείς
Σούκο

μικρογραφία|Πρίζα σούκο

Οι **πρίζες σούκο** (schuko, από τις γερμανικές λέξεις Schutz Kontakt, επαφή προστασίας) είναι ρευματοδότες και φις τύπου F. Είναι τύπος που χρησιμοποιείται στις περισσότερες χώρες της Ευρώπης (πλην Βρετανίας και Κύπρου) μεταξύ αυτών στη Γερμανία, όπου και καθιερώθηκε, και στην Ελλάδα.

Πλεονέκτημα της πρίζας σούκο έναντι των άλλων πριζών που χρησιμοποιούνταν παλαιότερα είναι ότι κατά την είσοδο του φις (ρευματολήπτη) στην πρίζα (ρευματοδότη) πρώτα συνδέεται η επαφή γείωσης (λαμάκι άνω και κάτω στην πρίζα) και μετά οι αγωγοί φάσης και ουδετέρου (οι δύο περόνες του φις που θα μπουν στις δύο οπές της πρίζας). Αντίστοιχα κατά την αποσύνδεση του φις από την πρίζα, πρώτα αποσυνδέεονται οι αγωγοί φάσης και ουδέτερου και τελευταίος ο αγωγός της γείωσης.

Κατηγορία:Ηλεκτρικά εξαρτήματα
Κατηγορία:Τυποποίηση
Τσαρλς Λάπγουορθ (δημοσιογράφος)

Ο **Τσαρλς Λάπγουορθ** (αγγλικά: *Charles Lapworth*, 13 Ιουνίου 1878 - 26 Οκτωβρίου 1951) ήταν Βρετανός δημοσιογράφος, σοσιαλιστής ακτιβιστής και promoter ταινιών. 

## Βιογραφία
### Πρώιμα χρόνια & σοσιαλισμός
Γεννήθηκε στο Στάφροντσιρ, και ήταν γιος ανθρακωρύχου. Το 1908 περιόδευσε με τον Γιουτζήν Ντεμπς μιλώντας για το Εργατικό Κίνημα και τον σοσιαλισμό στη Μεγάλη Βρετανία. Το 1910, περιόδευσε στην Ιταλία με τη γυναίκα του, για να δει το εκεί σοσιαλιστικό κίνημα, καταλήγοντας να γράψει αργότερα το *Tripoli and the Young Italy*, μαζί με τη Χέλεν Ζίμερν.

### Αρχές 1910 έως και 1930 – κινηματογράφος
Το 1912, επιστρέφει στη Μεγάλη Βρετανία, και αναλαμβάνει το πόστο του συντάκτη στην εφημερίδα *Daily Herald*. Όμως η σφοδρή κριτική που έγραψε για τον Φίλιπ Σνόουντεν, εξαγρίωσε τον εκδότη, Τζορτζ Λάνσμπουρι, ο οποίος τον αντικατέστησε το 1913. Κατόπιν εργάστηκε για λίγο καιρό, ως συντάκτης της *[[Daily Mail]]*, αλλά σύντομα ταξίδεψε ξανά για τις ΗΠΑ, όπου εκεί περιόδευσε με την οικογένειά του, με ένα Ford. 

Το 1918, πήρε συνέντευξη στον Τσάρλι Τσάπλιν, με τον οποίον συνεργάστηκε για ένα μικρό χρονικό διάστημα, συμβουλεύοντας τον στο σενάριο του έργου *[[A Dog's Life]]* (1918). Κατά την δεκαετία του 1920, εργάστηκε στην εφημερίδα *Los Angeles Graphic*, ενώ χρημάτισε και αντιπρόσωπος του Σαμ Γκόλντγουιν στο Λονδίνο.

Το 1925, εντάχθηκε στην επιτροπή της  Gainsborough Pictures, όπου κι έγραψε μερικά κείμενα ταινιών, όπως το *The Sea Urchin*, καθώς και την πρωτότυπη ιστορία της ταινίας του Άλφρεντ Χίτσκοκ, *[[The Mountain Eagle]]*. Εργάστηκε επίσης ως σύμβουλος παραγωγής της βραχύβιας εταιρείας Société Générale des Films, συμμετέχοντας στην παραγωγή της κλασσικής πλέον ταινίας, *[[Τα πάθη της Ζαν Ντ’ Αρκ]]* (1928). 

### 1931 έως το θάνατό του
Το 1931, επέστρεψε στο Λος Άντζελες, ως συντάκτης του *Film Quarterly*. Μαζί με άλλα πρότζεκτ του, ήταν συνιδιοκτήτης της *Rye Courier*, μίας μικρής εφημερίδας, με έδρα της Νέα Υόρκη. Το 1942, κυκλοφόρησε την εφημερίδα *Malibu Bugle*, η οποία ήταν η πρώτη εφημερίδα της πόλης, αλλά κι αυτή βραχύβια. Απεβίωσε, στο Λος Άντζελες, το 1951, αφήνοντας πίσω του τη γυναίκα του και τα δύο παιδιά τους.

## Παραπομπές


## Εξωτερικοί σύνδεσμοι
* [Τσαρλς Λάπγουορθ](https://www.revolvy.com/main/index.php?s=Charles%20Lapworth%20(journalist)&item_type=topic) στο Revolvy.com

Κατηγορία:Βρετανοί δημοσιογράφοι
Κατηγορία:Σοσιαλιστές
Foxconn

Η **Foxconn** (ιιν: 鴻海科技集團) είναι όμιλος όπου κατασκευάζει και συσκευάζει διάφορα ηλεκτρονικά είδη και εδρεύει στο νησί της Ταϊβάν από το 1974. Ο υπεύθυνος και ιδρυτής του ομίλου είναι ο επιχειρηματίας Τέρι Γκουο από την πρώτη μέρα. 

Η Foxconn είναι ο μεγαλύτερος εξαγωγέας προϊόντων της Κίνας, και αυτό το πέτυχε χάρη στην συνεργασία πολλών εταιρειών από την Αμερική, την Ιαπωνία και την Ευρώπη. Συγκεκριμένα, το κόστος παραγωγής προϊόντων είναι πολύ χαμηλό και έτσι εταιρείες όπως η Apple, η Nokia, η Sony, η Dell, η Sharp, η Microsoft έχουν κάνει συμβόλαιο μαζί για τους παραπάνω λόγους. Ο Γκούο είχε ένα δάνειο της μητέρας του που άγγιζε τα 7.500 δολάρια και αγόρασε εξοπλισμό για την κατασκευή ηλεκτρονικών ειδών. Είχε κεντρίσει το ενδιαφέρον διάφορων εταιρειών ανάμεσα τους και η Philips και η εταιρεία παιχνιδοκονσόλων Atari.

## Παραπομπές


## Εξωτερικοί Σύνδεσμοι
Ιστοσελίδα Foxconn

Κατηγορία:Τεχνολογία
Κατηγορία:Κατασκευαστές κινητών τηλεφώνων
Κόρτνεϊ Λαβ

Η **Κόρτνεϊ Λαβ** (, 9 Ιουλίου 1964) είναι Αμερικανίδα τραγουδίστρια, τραγουδοποιός, ηθοποιός και εικαστική καλλιτέχνης. Με αξιοσημείωτη παρουσία στην πανκ και τη grunge σκηνή της δεκαετίας του 1990, η Λαβ απόλαυσε μία καριέρα που εκτείνεται σε τέσσερις δεκαετίες. Ξεχώρισε ως η τραγουδίστρια του εναλλακτικού ροκ συγκροτήματος Hole, το οποίο σχημάτισε το 1989. Η Λαβ τράβηξε την προσοχή του κοινού με τις ζωντανές εμφανίσεις και τους στίχους της, καθώς και για την προσωπική της ζωή μετά τον γάμο της με τον Κερτ Κομπέιν.

Πέρασε τα νεανικά της χρόνια στο Σαν Φρανσίσκο και στο Πόρτλαντ (Όρεγκον), όπου συμμετείχε σε μία σειρά βραχύβιων συγκροτημάτων κάνοντας επίσης και τα πρώτα βήματα στην υποκριτική. Μετά τον σχηματισμό των Hole το 1989, τράβηξε την προσοχή του Τύπου με το πρώτο άλμπουμ του συγκροτήματος, *Pretty on the Inside*. Το δεύτερο άλμπουμ των Hole, *Live Through This* (1994), της έδωσε φήμη και πολυπλατινένιες πωλήσεις. Στη συνέχεια, η Λαβ επέστρεψε στην υποκριτική, κερδίζοντας μία υποψηφιότητα για Χρυσή Σφαίρα για τον ρόλο της στην ταινία του Μίλος Φόρμαν *[[Υπόθεση Λάρι Φλιντ]]* (The People vs. Larry Flynt, 1996), που την καθιέρωσε ως ηθοποιό. Αργότερα γνώρισε ακόμα μεγαλύτερη επιτυχία με την κυκλοφορία του τρίτου άλμπουμ των Hole, *Celebrity Skin* (1998), ο οποίος ήταν υποψήφιος για πολλά βραβεία Grammy.

Η Λαβ συνέχισε να εργάζεται ως ηθοποιός στις αρχές της δεκαετίας του 2000, εμφανιζόμενη σε μεγάλου προϋπολογισμού ταινίες όπως ο *Άνθρωπος στο Φεγγάρι* (Man On The Moon, 1999) και *Παγιδευμένη* (Trapped, 2002), πριν κυκλοφορήσει το πρώτο της σόλο άλμπουμ, *America's Sweetheart*, το 2004. Τα επόμενα χρόνια σημαδεύτηκαν από τη δημοσιότητα γύρω από τα νομικά προβλήματα της Λαβ και τον εθισμό της στα ναρκωτικά, που οδήγησε σε υποχρεωτική ποινή αποκατάστασης το 2005 ενώ βρισκόταν στη διαδικασία ετοιμασίας του δεύτερου σόλο άλμπουμ της. Το υλικό αυτό κυκλοφόρησε το 2010 με τίτλο *Nobody's Daughter* ως άλμπουμ των Hole αλλά χωρίς κανένα από τα άλλα μέλη των προηγούμενων ετών. Μεταξύ του 2014 και του 2015, κυκλοφόρησε δύο σόλο singles και επέστρεψε στην υποκριτική παίζοντας στις σειρές *Sons of Anarchy* και *Empire*.

Η Λαβ ασχολήθηκε, επίσης, με τη συγγραφή ενώ το 2012 έκανε έκθεση μικτής εικαστικής τέχνης.  

## Δισκογραφία
### Άλμπουμ με τους Hole

### Σόλο καριέρα
#### Άλμπουμ

#### Singles

## Επιλεκτική φιλμογραφία
**Sid Και Nancy* (Sid and Nancy, 1986)
**Καλώς Ήρθατε Στην Κόλαση* (Straight to Hell, 1987)
**Tapeheads* (1988)
**Basquiat* (1996)
**Όλα Του Γάμου Δύσκολα* (Feeling Minnesota, 1996)
**Υπόθεση Λάρι Φιλντ* (The People vs. Larry Flynt, 1996)
**200 Τσιγάρα* (200 Cigarettes, 1999)
**Ανθρωπος Στο Φεγγάρι* (Man on the Moon, 1999)
**Beat* (2000)
**Julie Johnson* (2001)
**Παγιδευμένη* (Trapped, 2002)
**Montage of Heck* (2015)

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες
Κατηγορία:Αμερικανοί τραγουδοποιοί
Κατηγορία:Αμερικανοί φεμινιστές
Βασιλείς της Μερκίας

To **Βασίλειο της Μερκίας** ήταν ένα ισχυρό κράτος στην Αγγλική Μίντλαντς από τον 6ο μέχρι τον 10ο αιώνα, για δυο περίπου αιώνες (7ος - 9ος αιώνας) ήταν το ισχυρότερο Αγγλοσαξωνικό βασίλειο, πολλοί από τους βασιλείς της ανήκαν στην *Επταρχία* των αυτοκρατορικών βασιλέων της Αγγλίας οι οποίοι είχαν τον τίτλο του "βασιλιά της Βρετανίας".
Οι παραδοσιακοί βασιλείς της Μερκίας ανήκαν στον Οίκο του Ικέλ που ήταν η εθνική δυναστεία της χώρας με καταγωγή σύμφωνα με το Αγγλοσαξωνικό χρονικό από τον ίδιο τον Όντιν. Όταν η αρσενική γραμμή της δυναστείας ξεκληρίστηκε εμφανίστηκαν πολλοί άλλοι βασιλείς από άγνωστες διακεκριμένες οικογένειες ευγενών οι οποίες πήραν από τους ιστορικούς τα ονόματα δυναστείες *"B"*, *"C"* και *"W"*, το όνομα το πήρε κάθε δυναστεία από το αρχικό γράμμα του ονόματος των βασιλέων της.

## [[Οίκος του Ικέλ]]

## Δυναστεία "Β"

## [[Οίκος του Ικέλ]]

## Δυναστεία "C"

## Δυναστεία "Β"

## Δυναστεία "W"

## [[Οίκος του Ουέσσεξ]]

## Δυναστεία "W"

## Δυναστεία "C"

## Δυναστεία "Β"

## Δυναστεία "C"

## [[Οίκος του Ουέσσεξ]]

Η Έλφγουιν ήταν η τελευταία επίσημα βασίλισσα της Μερκίας, εκθρονίστηκε τον Δεκέμβριο του 918 από τον θείο της Εδουάρδο τον πρεσβύτερο ο οποίος έκανε την Μερκία τμήμα του βασιλείου του Ουέσσεξ. Η Μερκία παρόλα αυτά δεν προσαρμόστηκε για έναν αιώνα ακόμα πλήρως στο Αγγλοσαξωνικό βασίλειο, εξακολουθούσε να υπάρχει σαν οντότητα ενώ βασιλείς του Ουέσσεξ οικοιοποιήθηκαν ανά περιόδους τον τίτλο του βασιλιά της Μερκίας.

## [[Οίκος του Ουέσσεξ|Τιτλούχοι βασιλείς της Μερκίας]]

Μετά την πλήρη μετατροπή της Μερκίας σε Αγγλική επαρχία ο μεγαλύτερος ευγενής της επαρχίας πήρε τον τίτλο του "κόμη της Μερκίας", ο κόμης αρχικά ήταν σύμβουλος του βασιλιά αλλά στα τελευταία χρόνια ο τίτλος μετατράπηκε σε κληρονομικό.

## Κόμητες της Μερκίας
*Έλφχιρ, κόμης της Μερκίας (957 - 983)
*Έλφρικ Σιλντ (983 - 985)
*Ούλφρικ Σποτ (? - 1004)
*Έαντρικ Στρεόνα (1007 - 1017)
*Λέοφγουιν, κόμης του Ουίς (1017 - 1032)
*Λέοφρικ, κόμης της Μερκίας (1032 - 1057)
*Έλφγκαρ, κόμης της Μερκίας (1057 - 1062)
*Έντουιν, κόμης της Μερκίας (1062 - 1071)

## Παραπομπές


## Πηγές
*Zaluckyj, Sarah & Feryok, Marge. Mercia: The Anglo-Saxon Kingdom of Central England (2001)


Κατηγορία:Οίκος του Ικέλ
1984 (ταινία, 1984)

Το ***1984*** είναι Βρετανική ταινία επιστημονικής φαντασίας του 1984 σε σενάριο και σκηνοθεσία του Μάικλ Ράντφορντ, με βάση το ομότιτλο μυθιστόρημα του Τζωρτζ Όργουελ. Με πρωταγωνιστές τον Τζον Χερτ, τον Ρίτσαρντ Μπάρτον, τη Σουζάνα Χάμιλτον και τον Σίριλ Κούζακ, η ταινία ακολουθεί τη ζωή του Ουίνστον Σμιθ στην Ωκεανία, μια χώρα που διοικείται από μια ολοκληρωτική κυβέρνηση.

Η ταινία αποτελεί την τελευταία εμφάνιση του Μπάρτον και είναι αφιερωμένη σε αυτόν.

## Βραβεία
Η ταινία κέρδισε το Βραβείο καλύτερης βρετανικής ταινίας της χρονιάς στα Βραβεία Βρετανικών Ταινιών της Evening Standard. Επίσης, κέρδισε το βραβείο Golden Tulip στο Διεθνές Φεστιβάλ Κινηματογράφου της Κωνσταντινούπολης το 1985.

## Παραπομπές


## Εξωτερικοί σύνδεσμοι
* 
* 
* 
* Behind the scenes of "''1984''" starring John Hurt and Richard Burton, ITN Source, 8 October 1984
* Movie stills from film.virtual-history.com

Κατηγορία:Ταινίες του 1984
Κατηγορία:Βρετανικές ταινίες της δεκαετίας 1980
Κατηγορία:Βρετανικές ταινίες επιστημονικής φαντασίας
Κατηγορία:Δυστοπικές ταινίες
Κατηγορία:Αγγλόφωνες ταινίες
Κατηγορία:Πολιτικές δραματικές ταινίες
Κατηγορία:Πολιτικές θρίλερ ταινίες
Κατηγορία:Βρετανικές ανεξάρτητες ταινίες
Κατηγορία:Ταινίες βασισμένες σε βρετανικά μυθιστορήματα
3%

Το ***3%*** (βραζιλιανικά πορτογαλικά: *Três por cento*) είναι μια βραζιλιάνικη δυστοπική θρίλερ σειρά που δημιουργήθηκε από τον Pedro Aguilera, με πρωταγωνιστές τη Bianca Comparato και τον Χοάο Μιγκέλ.  Αναπτύχθηκε από ένα ανεξάρτητο πειραματικό επεισόδιο το 2009 και είναι η πρώτη πρωτότυπη σειρά του Netflix στην πορτογαλική γλώσσα και η δεύτερη μη αγγλική παραγωγή μετά την ισπανική σειρά Club de Cuervos.

Ο πρώτος κύκλος έγινε διαθέσιμος στο Netflix παγκοσμίως στις 25 Νοεμβρίου του 2016, αποτελούμενος από 8 επεισόδια. Στις 4 Δεκεμβρίου 2016 επιβεβαιώθηκε ένας δεύτερος κύκλος στην επίσημη σελίδα της σειράς στο Facebook, ο οποίος προβλήθηκε στις 27 Απριλίου 2018 και αποτελείται από 10 επεισόδια συνολικά. Τον Ιούνιο του ίδιου έτους, το Netflix ανακοίνωσε ότι η σειρά ανανεώθηκε για έναν τρίτο κύκλο οποίος έκανε την πρεμιέρα του στις 7 Ιουνίου 2019, αποτελούμενος από 8 επεισόδια. Τον Αύγουστο του 2019, το *3%* ανανεώθηκε για έναν τέταρτο και τελευταίο κύκλο ο οποίος προβλήθηκε επίσημα στις 14 Αυγούστου 2020, με 7 επεισόδια στο σύνολο.

## Σύνοψη
Στο μακρινό μέλλον, ο κόσμος έχει χωριστεί σε δύο πλευρές: στους φτωχούς οι οποίοι ζουν στην υποανάπτυκτη Ενδοχώρα, και στους πλούσιους οι οποίοι ζουν σε ένα παραδεισένιο νησί, την Υπεράκτια Χώρα στο οποίο παρέχονται όλες οι ανέσεις και που οι κάτοικοί του απολαμβάνουν μία άριστη ποιότητα ζωής. Κάθε χρόνο, υποψήφιοι από την Ενδοχώρα οι οποίοι έχουν συμπληρώσει το 20ό έτος της ηλικίας τους, έχουν το δικαίωμα να συμμετάσχουν για μία φορά, σε μία σειρά δοκιμασιών που ονομάζεται Διαδικασία, διεκδικώντας μία θέση στο επίλεκτο 3% το οποίο θα καταφέρει να μεταβεί στην Υπεράκτια και να σωθεί από την εξαθλιωμένη ζωή της Ενδοχώρας.

## Κριτική
**1ος Κύκλος** 

Η σειρά είχε γενικά θετικές αποδοχές, με την ιστοσελίδα Rotten Tomatoes να τη βαθμολογεί για τον πρώτο κύκλο με ένα ποσοστό 85%, και βαθμολογία 6/10 μέσα από 20 κριτικές συνολικά, ενώ η βαθμολογία του κοινού έφθασε επίσης στο 85% με βαθμολογία 4.08/5.

**2ος Κύκλος**

Η σειρά σημείωσε επιτυχία και για τον δεύτερο κύκλο επεισοδίων, με το Rotten Tomatoes να αποδίδει συνολική βαθμολογία 8.5/10 μέσα από 3 κριτικές (*δεν ήταν εφικτός ο υπολογισμός του ποσοστού*), ενώ το κοινό τη βαθμολόγησε συνολικά με 4.46/5 μέσα από 115 κριτικές χρηστών, και ποσοστό 91%. 

**3ος Κύκλος**

Οι επιδόσεις της σειράς και για τον τρίτο κύκλο παραμένουν υψηλές, καθώς το Rotten Tomatoes τής απέδωσε συνολική βαθμολογία 7/10 μέσα από 1 κριτική (*δεν ήταν εφικτός ο υπολογισμός του ποσοστού*), ενώ όσον αφορά το κοινό, η βαθμολογία είναι 4.11/5 μέσα από 9 μόλις κριτικές, και ποσοστό 89%.

## Παραπομπές


## Εξωτερικοί σύνδεσμοι
* 
* ''3%'' independent pilots on YouTube

Κατηγορία:Βραζιλιάνικες τηλεοπτικές σειρές
Κατηγορία:Τηλεοπτικές σειρές επιστημονικής φαντασίας
Αλέξανδρος του Τεκ

Ο **Αλέξανδρος** (γερμ. *Alexander*, 14 Απριλίου 1874 – 16 Ιανουαρίου 1957) από τον Οίκο της Βυρτεμβέργης ήταν Πρίγκιπας του Τεκ, που το 1917 άλλαξε τον τίτλο του σε *Κόμης του Άθλοουν*.

## Βιογραφία
Ήταν ο τρίτος γιος του Φραγκίσκου, Δούκα του Τεκ, και της Μαρίας Αδελαΐδας, κόρης του Αδόλφου, Δούκα του Κέιμπριτζ.

Ο *Αλέξανδρος Αύγουστος Φρειδερίκος Γουλιέλμος Αλφρέδος Γεώργιος* γεννήθηκε στο Ανάκτορο του Κένσινγκτον στο Λονδίνο. Σπούδασε στο Κολλέγιο Ήτον και στο Βασιλικό Στρατιωτικό Κολλέγιο του Σάντχερστ. Έλαβε μέρος κατά τον Α΄ Παγκόσμιο Πόλεμο σε επιχειρήσεις στην Αφρική· για τη συμμετοχή του προήχθη στην ιεραρχία και του απονεμήθηκαν μετάλλια και διακρίσεις.

Η αδελφή του Μαρία ήταν σύζυγος του Γεωργίου Ε΄ του Ηνωμένου Βασιλείου, ο οποίος λόγω του Α΄ Παγκοσμίου Πολέμου αποποιήθηκε των γερμανικών τίτλων του και το ίδιο ζήτησε από τα άλλα μέλη της βασιλικής οικογένειας. Ο Γεώργιος Ε΄ άλλαξε το όνομα του Οίκου του από *[[Οίκος της Σαξονίας-Κοβούργου-Γόθας|Σαξονίας-Κόμπουργκ & Γκότα]]* σε *[[Οίκος του Ουίνδσορ|Ούινδσορ]]* και έκανε τον Αλέξανδρο *1ο Κόμη του Άθλοουν*. Το 1923 όρισε τον Αλέξανδρο ως γενικό διοικητή της Νότιας Αφρικής, σε αντικατάσταση -κατά συμβουλή του Στάνλεϋ Μπώλντουιν, πρωθυπουργού της Βρετανίας- του Αρθούρου, Δούκα του Κόννωτ. Ο Αλέξανδρος έμεινε εκεί ως αντιβασιλέας ως το 1930.

Έγινε καγκελάριος του Πανεπιστημίου του Λονδίνου ως το 1940, οπότε ορίστηκε γενικός κυβερνήτης του Καναδά από τον Γεώργιο ΣΤ΄ του Ηνωμένου Βασιλείου. Ενίσχυσε τον Καναδά στην προσπάθειά του στον Β΄ Παγκόσμιο Πόλεμο και φιλοξένησε Βρετανούς και Αμερικανούς πολιτικούς. Όταν επέστρεψε ήταν στην επιτροπή για την οργάνωση της τελετής στέψης της Ελισάβετ Β΄ του Ηνωμένου Βασιλείου. Το 1957 απεβίωσε στο Ανάκτορο του Κένσινγκτον και ετάφη στο Βασιλικό Κοιμητήριο του Φρόγκμορ.

## Οικογένεια
Νυμφεύτηκε το 1904 την Αλίκη, κόρη του Λεοπόλδου, Δούκα του 'Ώλμπανυ, και είχε τέκνα:
* Μέυ (1906 - 1994), παντρεύτηκε τον Χένρυ Έιμπελ Σμιθ, αξιωματικό και κυβερνήτη του Κουίνσλαντ. 
* Ροβέρτος (1907 - 1928), Υποκόμης του Τρεμάτον. Απεβίωσε σε τροχαίο.
* Μαυρίκιος Φραγκίσκος Γεώργιος (29 Μαρτίου - 14 Σεπτεμβρίου 1910).

## Πρόγονοι

## Παραπομπές


## Εξωτερικές πηγές
* Website of the Governor General of Canada entry for Lord Athlone
*The Canadian Encyclopedia entry for Lord Athlone
*"The Late Earl of Athlone"  Tributes to the Earl of Athlone by members of the House of Lords, 22 January 1957, as reported in *Hansard*

Κατηγορία:Οίκος της Βυρτεμβέργης
Κατηγορία:Γενικοί κυβερνήτες της Νότιας Αφρικής
Κατηγορία:Γενικοί Κυβερνήτες του Καναδά
Portal (βιντεοπαιχνίδι)

Το ***Portal*** είναι βιντεοπαιχνίδι παζλ που αναπτύχθηκε και κυκλοφόρησε από την Valve Corporation. Κυκλοφόρησε σε ένα πακέτο δέσμης που ονομάζεται *[[The Orange Box]]* για τα Microsoft Windows, Xbox 360 και PlayStation 3 το 2007. Το παιχνίδι έχει πλέον μεταφερθεί σε άλλα συστήματα, συμπεριλαμβανομένου του OS X, Linux και Android.

Το *Portal* αποτελείται κατά κύριο λόγο από μια σειρά παζλ που πρέπει να επιλυθούν τηλεμεταφέροντας τον χαρακτήρα του παίκτη και απλά αντικείμενα χρησιμοποιώντας τη συσκευή "Aperture Science Handheld Portal Device", μια συσκευή που μπορεί να δημιουργήσει διαπεριφερειακές πύλες μεταξύ δύο επίπεδων επιφανειών. Η πρωταγωνίστρια του παιχνιδιού, Chell, αμφισβητείται και κοροϊδεύεται από μια τεχνητή νοημοσύνη που ονομάζεται GLaDOS (Genetic Lifeform and Disk Operating System) για να ολοκληρώσει κάθε παζλ στο κέντρο Aperture Science, χρησιμοποιώντας τη συσκευή, με την υπόσχεση μιας τούρτας, όταν όλα τα παζλ ολοκληρωθούν. Η ειδική φυσική του παιχνιδιού επιτρέπει τη συγκράτηση της ορμής μέσω πυλών, απαιτώντας δημιουργική χρήση πυλών για ελιγμούς μέσω των θαλάμων δοκιμών. Αυτό το στοιχείο παιχνιδιού βασίζεται σε μια παρόμοια ιδέα από το παιχνίδι Narbacular Drop. πολλά από τα μέλη της ομάδας από το Τεχνολογικό Ινστιτούτο DigiPen που εργάστηκαν για το Narbacular Drop προσλήφθηκαν από τη Valve για τη δημιουργία του *Portal*, καθιστώντας τον πνευματικό διάδοχο του παιχνιδιού.

## Παραπομπές


## Βιβλιογραφία
*

## Εξωτερικοί σύνδεσμοι

* Επίσημη ιστοσελίδα — ''The Orange Box''
* Πύλη πληροφοριών
* ApertureScience.com (viral advertising alternate reality game)
* 

Κατηγορία:Βιντεοπαιχνίδια του 2007
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια με γυναίκες ανταγωνιστές
Portal 2

Το ***Portal 2*** (ελληνικά: Πύλη 2) είναι ένα βιντεοπαιχνίδι παζλ πρώτου προσώπου που αναπτύχθηκε και δημοσιεύθηκε από την Valve Corporation. Είναι η συνέχεια του Portal (2007) και κυκλοφόρησε στις 19 Απριλίου 2011 για τα Microsoft Windows, το OS X, το Linux, το PlayStation 3 και το Xbox 360. Οι ηλεκτρονικές εκδόσεις του παιχνιδιού εκδόθηκαν από την Electronic Arts, Οι εκδόσεις ηλεκτρονικών υπολογιστών διακινούνται μέσω της υπηρεσίας παράδοσης περιεχομένου της εταιρείας Valve Steam. Το Portal 2 ανακοινώθηκε τον Μάρτιο του 2010, μετά από ένα εβδομαδιαίο παιχνίδι εναλλαγής πραγματικότητας βασισμένο σε νέα patches στο αρχικό παιχνίδι. Πριν από την κυκλοφορία του παιχνιδιού στη Steam, η εταιρεία κυκλοφόρησε το Potato Sack, ένα δεύτερο πολυετείς εναλλασσόμενο παιχνίδι πραγματικότητας, που περιελάμβανε 13 ανεξάρτητους ανεπτυγμένους τίτλους που κατέληξαν σε κατανεμημένη υπολογιστική ψευδαίσθηση για να κυκλοφορήσει το Portal 2 αρκετές ώρες νωρίτερα.

## Παραπομπές


## Εξωτερικοί σύνδεσμοι

* 
* "Teach with Portals"
* 
* "Portal 2: Creating a Sequel to a Game that Doesn't Need One" presentation at the 2012 Game Developers Conference, March 7, 2012
* ''Portal 2'' presentation by Eric Wolpaw, as part of the New York University Game Design Series, May 6, 2011
* ''The Final Hours of Portal 2'', a digital book by Geoff Keighley
* Interview with ''Portal 2'' animator Keith Lango

Κατηγορία:Βιντεοπαιχνίδια του 2011
Κατηγορία:Cooperative βιντεοπαιχνίδια
Κατηγορία:Βιντεοπαιχνίδια βολών πρώτου προσώπου
Κατηγορία:Νικητές Interactive Achievement Award
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια παζλ
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια split-screen multiplayer
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox 360
Ρούπερτ του Τεκ

Ο **Ροβέρτος** (αγγλ. *Rupert*, 24 Αυγούστου 1907 - 15 Απριλίου 1928) από τον Οίκο της Βυρτεμβέργης ήταν πρίγκιπας του Τεκ, που το 1917 άλλαξε τον τίτλο του σε υποκόμης του Τρέματον. 

## Βιογραφία
Ο *Ροβέρτος Αλέξανδρος Γεώργιος* ήταν ο μόνος γιος του Αλεξάνδρου του Τεκ (μετέπειτα Κόμη του Άθλοουν) και της Αλίκης των Βέττιν-Σαξονίας-Κοβούργου-Γόθας, κόρης του Λεοπόλδου, Δούκα του Ώλμπανυ (γιου της Βικτωρίας του Ηνωμένου Βασιλείου).

Γεννήθηκε στο Κάστρο του Ουίνδσορ. Έπασχε από αιμο(ρο)φιλία, όπως η Αλίκη, ο Λεοπόλδος και η Βικτωρία. Σπούδασε στο Κολέγιο Τρίνιτυ του Κέιμπριτζ.  

Το 1917 ξεκίνησε ο Α΄ Παγκόσμιος Πόλεμος· ο Γεώργιος Ε΄ αποποιήθηκε τους τίτλους του στη Γερμανία και απαίτησε από τα μέλη της βασιλικής οικογένειας να κάνουν το ίδιο. Το όνομα του *[[Οίκος της Σαξονίας-Κοβούργου-Γόθας|Οίκου της Σαξονίας-Κοβούργου-Γόθας]]* άλλαξε σε *[[Οίκος του Ουίνδσορ|Ουίνδσορ]]*, ο Αλέξανδρος έλαβε τον τίτλο του *κόμη του Άθλοουν* και ο Ροβέρτος έγινε *υποκόμης του Τρέματον* (περιοχή της Κορνουάλης). 

Την 1η Απριλίου 1928 οδηγούσε στη Γαλλία με δύο φίλους του, όταν πήγε να προσπεράσει το μπροστά αμάξι. Το δικό του χτύπησε σε δένδρο και ανατράπηκε· ο ένας φίλος του απεβίωσε και ο Ροβέρτος μεταφέρθηκε στο νοσοκομείο με ελαφρό κάταγμα κρανίου. Είχε ενδοεγκεφαλική αιμορραγία και δεν ανέκαμψε. Απεβίωσε σε δύο εβδομάδες και τάφηκε στο Βασιλικό Κοιμητήριο του Φρόγκμορ. Το 1910 είχε αποβιώσει ο μικρότερος αδελφός του έξι μηνών και ο τίτλος του κόμη του Άθλοουν εξαλείφθηκε το 1957, που απεβίωσε ο Αλέξανδρος.

## Πρόγονοι

## Αναφορές σε Πηγές
 

Κατηγορία:Οίκος της Βυρτεμβέργης
Τίγρη της Σιβηρίας

Η **Τίγρη της Σιβηρίας** (*Panthera tigris altaica*), γνωστή και ως **Τίγρη του Αμούρ** είναι πληθυσμός τίγρης που απαντάται στην Άπω Ανατολή της Σιβηρίας, κυρίως στην Οροσειρά Σιχοτέ-Αλίν. Το υποείδος αυτό έχει χαμηλό επίπεδο γενετικής ποικιλομορφίας, πιθανώς λόγω της παρελθοντικής και πρόσφατης μείωσης του πληθυσμού του.                                

Kατατάσσεται μεταξύ των μεγαλύτερων αιλουροειδών που υπήρξαν ποτέ. Έχουν παχιά γούνα, ανοικτόχρωμη χρυσαφί απόχρωση και λιγότερες ρίγες. Τα αρσενικά μπορούν να φτάσουν ως τα τρεισήμισι μέτρα σε μήκος και τα 600 κιλά σε βάρος. Η τίγρη της Σιβηρίας θεωρείται ένα είδος που απειλείται με εξαφάνιση, με τις πρωταρχικές απειλές για την «επιβίωσή του στην άγρια ​​φύση να είναι η λαθροθηρία και η απώλεια οικοτόπων από την εντατική υλοτόμηση και ανάπτυξη. Σχεδόν όλες οι άγριες τίγρεις της Σιβηρίας ζουν στη νοτιοανατολική γωνία της Ρωσίας στην οροσειρά Sikhote-Alin ανατολικά του ποταμού    **Αμούρ** (река Аму́р, **ρέκα Αμούρ**) ή **Χέιλονγκ Γιανγκ** (κινεζικά: 黑龙江) ή **Σαχαλιγιάν Ουλά** (μαύρος ποταμός στη γλώσσα Μαντσού). Ο πληθυσμός τούς στην άγρια φύση εκτιμάται σε περίπου 350-600 τίγρεις ενώ γίνονται εντατικές προσπάθειες για την αποκατάσταση του φυσικό τούς περιβάλλον. 

Η τίγρη της Σιβηρίας έχει αναπτύξει μερικές φυσικές προσαρμογές για να αντέχει το κρύο κλίμα του βιότοπό της, όπως ένα παχύ στρώμα λίπους και μια πολύ πυκνή γούνα. Είναι πιο απαλό και με λιγότερες σκοτεινές ρίγες σε σύγκριση με άλλες τίγρεις. Έχει ένα κίτρινο ή κοκκινωπό δέρμα με σκοτεινές, στενές και ευρέως διαχωρισμένες σκούρες καφέ ρίγες. Το στήθος, η κοιλιά, τα εσωτερικά άκρα και η περιοχή γύρω από το λαιμό είναι λευκά.

## Παραπομπές


Κατηγορία:Τίγρη
Ζεμγκάνγκ

Το **Ζεμγκάνγκ **είναι πόλη και πρωτεύουσα της ομώνυμης επαρχίας του Μπουτάν.

Το 2005 το Ζεμγκάνγκ είχε πληθυσμό 2,332 κατοίκων.

## Παραπομπές


Κατηγορία:Πόλεις του Μπουτάν
Πόππυ

Η **Πόππυ** (*Poppy*, 1 Ιανουαρίου 1995) είναι Αμερικανίδα τραγουδίστρια, τραγουδοποιός, συνθέτης, χορεύτρια, μοντέλο, και YouTube προσωπικότητα. Μετακόμισε στο Λος Άντζελες το 2014, όπου έγινε γνωστή ενώ δούλευε μαζί με τον σκηνοθέτη και μουσικό Ταϊτάνικ Σιγκλαίρ, ο οποίος βοήθησε την παρουσία της στο YouTube, σκηνοθετώντας μικρού μήκους καλλιτεχνικά και μουσικά βίντεο. Επίσης ακολούθησε μουσική σταδιοδρομία, όπου υπέγραψε με την Island Records και κυκλοφόρησε το πρώτο της EP, *Bubblebath* (2016). Το 2017 κυκλοφόρησε το πρώτο ολοκληρωμένο στούντιο άλμπουμ της, *Poppy.Computer* και ξεκίνησε την πρώτη της περιοδεία.

## Πρώιμη Ζωή
Η Πόππυ ήθελε να γίνει  Χορεύτρια , ως παιδί μεγάλωσε χορεύοντας, ο πατέρας της ήταν drummer σε μια μπάντα, και θυμάται τη μπάντα του απο πολύ μικρή. Μετακόμισε στο Νάσβιλ, Τενεσί γύρω στην ηλικία των 14 ετών * δηλώνοντας στο 2013 σε συνέντευξη "μετακόμισα εδώ, επειδή ο πατέρας μου άλλαξε τη δουλειά του άρα είπα ξαφνικά 'Νάσβιλ!'  Και οι γονείς μου πήγαν με αυτό – το οποίο ήταν κάπως περίεργο "

## Καριέρα
Η Πόππυ μετακόμισε στο Λος Άντζελες το 2014 για να συνεχίσει την καριέρα της. Εκεί συνεργάστηκε με τον διευθυντή Ταϊτάνικ Σινκλέρ, να κάνει μια σειρά από αφηρημένα βιντεο γιαYouTube .Το 2015, υπέγραψε συμβολαιο με την Island Records, και κυκλοφόρησε το πρώτο της τραγούδι, "Everybody Wants to Be Poppy", τον ιούνιο του ίδιου έτους. Μετά κυκλοφόρησε το πρώτο της single, "Lowlife" και το πρώτο της EP, ένα four-track pop δίσκο που λέγεται *Bubblebath*, τον φεβρουάριο του 2016. 

Το πρώτο στούντιο άλμπουμ της, *Poppy.Computer*, κυκλοφόρησε στις 6 οκτωβρίου, το 2017 από την δισκογραφικη Mad Decent. Η πρώτη συναυλία της περιοδείας της εγινε 19 οκτωβρίου 2017, στο Βανκούβερ. 

Τις 17 Απριλίου 2018, η πρώην συνεργάτης του Ταϊτάνικ Σινγκλαίρ Μαρς Άργκο μήνυσε τον Σιγκλαίρ και τη Πόππυ για κλοπή πνευματικών δικαιωμάτων, υποστηρίζοντας ότι ο Σιγκλαίρ βάσισε την διαδικτυακή περσόνα της Πόπι στην ίδια, καθώς και μήνυσε τον Σιγκλαίρ για σωματική και συναισθηματική κακοποίηση για τη περίοδο μετά τον χωρισμό τους και την εγκατάλειψη του κοινού εγχειρήματός τους. Τον Ιανουάριο του 2019 τελικά η Πόππυ πραγματοποίησε δήλωσε με την οποία αναγνώριζε τα δικαιώματα στη Μαρς Άργκο όπως όριζε ο διακανονισμός τους  και η υπόθεση απορρίφθηκε.

## Δισκογραφία

### Studio άλμπουμ

### Άλλα

## Βραβεία και υποψηφιότητες

## Παραπομπές


Κατηγορία:Αμερικανίδες τραγουδίστριες
Γκιγιέρμο Γκαρθία Λόπεθ

Ο **Γκιγιέρμο Γκαρθία Λόπεθ** (*[[λατινικό αλφάβητο]] : Guillermo García López*) , γεννημένος στις 4 Ιουνίου 1983, είναι πρώην Ισπανός πρωταθλητής της αντισφαίρισης. Ήταν Νο 23 στον κόσμο τον Φεβρουάριο του 2011. 

Ξακίνησε την αντισφαίριση όταν ήταν επτά ετών. Κατέκτησε δύο μετάλλια στους Μεσογειακούς αγώνες του 2005 στην Αλμερία, ένα χρυσό στο διπλό και ασημένιο στο απλό. Ήταν φιναλίστ στο διπλό του Αμερικανικού όπεν το 2016 με συμπαίκτη τον Pablo Carreño Busta.

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί Μεσογειονίκες
Οίκος του Λα Μαρκ

Ο **Οίκος του Λα Μαρκ**, γαλλ.: Maison de La Mark, γερμ. Haus von Der Mar(c)k είναι μία σημαντική οικογένεια στην Κάτω Ρηνανία-Βεστφαλία της Γερμανίας, που από τον 13ο αι. μέλη της εμφανίζονται ως κόμητες του Λα Μαρκ. Ο Οίκος είναι κλάδος του Οίκου του Μπεργκ (Berg).

## Ιστορία του Οίκου
Ο κλάδος ξεκίνησε με τον Αδόλφο Α΄, κύριο του κάστρου Άλτενα της Βεστφαλίας, που το 1198 κληρονόμησε από τον πατέρα του Φρειδερίκο Α΄ την κομητεία τού Μπεργκ. Ένωσε τα κάστρα Άλτενα και Μπεργκ και τις γύρω περιοχές τους και έκανε μία κομητεία, που την ονόμασε Λα Μαρκ και υπαγόταν φεουδαλικά απ' ευθείας στον βασιλιά της Γερμανίας. Στο ύπατο σημείο της επέκτασής της, η περιοχή περιείχε τα δουκάτα Γύλιχ (δυτικά του Ρήνου), Κλέβης (επί του Ρήνου), Μπεργκ (ανατολικά ου Ρήνου), Γκέλντερς (επαρχία της Ολλανδίας) και την κομητεία Ράβενσμπεργκ (δυτική Βεστφαλία).

Μέλη του Οίκου έγιναν πρίγκιπες-επίσκοποι στη Λιέγη, το Μύνστερ και το Οσναμπρύκ και αρχιεπίσκοποι στην Κολωνία. Μέλη πλάγιων κλάδων έγιναν δούκες του Μπουγιόν, πρίγκιπες του Σεντάν, δούκες του Νεβέρ, κόμητες του Ρετέλ, κ.ά. Η Άννα κόρη του Ιωάννη Γ΄ δούκα της Κλέβης έγινε η 4η σύζυγος του Ερρίκου Η΄ της Αγγλίας.

## Γενεαλογία του Οίκου του Λα Μαρκ

## Πηγές
* Neil Jeffares Dictionary of Pastellists before 1800, LA MARCK
* Honoré-Gabriel de Riquetti Mirabeau (comte de), Auguste Marie Raymond Arenberg (prince d', comte de La Marck), Adolphe Fourier de Bacourt. Correspondance entre le comte de Mirabeau et le comte de La Marck: pendant les années 1789, 1790 et 1791 volume 1, V. Le Normant, 1851 p. 280 (French)

## Εξωτερικοί σύνδεσμοι
* Marek, Miroslav. "dukes of Cleves". Genealogy EU.
* Marek, Miroslav. "Arenberg, dukes of Bouillon, William the Wild Boar, Erard de la Mark". Genealogy EU.
Στιβ Κάττς

Ο **Στιβ Κάττς** (αγγλικά: **Steve Cutts**) είναι Άγγλος εικονογράφος και animator με έδρα το Λονδίνο της Αγγλίας. Τα έργα τέχνης του σατιρίζουν τις υπερβολές της σύγχρονης κοινωνίας. Το στυλ του είναι εμπνευσμένο από τα κινούμενα σχέδια της δεκαετίας του '30 και του '40, καθώς και σύγχρονα κόμικς και γραφικά μυθιστορήματα.

Πριν να γίνει ελεύθερος επαγγελματίας το 2012, ο Κάττς εργάστηκε ως εικονογράφος για το δημιουργικό γραφείο Glue Isobar του Λονδίνου. Εργάστηκε σε ψηφιακά έργα για εταιρείες όπως η Coca-Cola, η Google, η Sony και η Toyota.

Το 2012, ο Κάττς δημιούργησε τη δημοφιλέστερη ταινία του, το *MAN*, που έχει περιβαλλοντικά θέματα και δικαιώματα των ζώων. Δημιουργημένο με τα Adobe Flash και After Effects, ο Κάττς περιγράφει την ταινία ως "εξετάζοντας τη σχέση του ανθρώπου με τον φυσικό κόσμο". Το βίντεο έχει πάνω από 22 εκατομμύρια προβολές στο YouTube.

Τον Ιανουάριο του 2016, ο Κάττς ως ένας couch gag για μια σεζόν 27 επεισοδίων του The Simpsons χαρακτήρισε ένα αφιέρωμα στις τηλεοπτικές εκπομπές της δεκαετίας του 1980 όπως το Miami Vice. Το βίντεο έχει πάνω από 12 εκατομμύρια προβολές στο YouTube.

Τον Οκτώβριο του 2016 ένα βίντεο Κάττς για το τραγούδι *Are You Lost In The World Like Me?* από το Moby και την Empire Pacific Choir που απευθύνεται στον εθισμό των smartphone, με το animation Max Fleischer. Ο Moby προσέλαβε τον Cutts για να δημιουργήσει το βίντεο μετά από «έκπληξη και έκρηξη» από την ταινία του *MAN*. Το βίντεο κέρδισε το Webby Award 2017 για κινούμενα σχέδια.

Τον Ιούνιο του 2017, ο Κάττς απεικόνισε ένα άλλο βίντεο για το Moby και την Void Pacific Choir, στο *In This Cold Place από το άλμπουμ More Fast Songs About the Apocalypse.* Ο Κάττς δήλωσε ότι και τα δύο βίντεο του Moby αντιπροσωπεύουν τον «καταναλωτισμό, την απληστία, τη διαφθορά και τελικά την αυτοκαταστροφή μας».

## Παραπομπές


## Εξωτερικοί σύνδεσμοι
* Επίσημη ιστοσελίδα
* 

Κατηγορία:Animators
Κατηγορία:Άγγλοι εικονογράφοι
Εδουάρδο Φλακέρ

Ο **Εδουάρδο Φλακέρ ι Βάθκεθ** (*[[λατινικό αλφάβητο]] : Eduard Flaquer i Vázquez*), (Βαρκελώνη, 4 Σεπτεμβρίου 1894 - Zumaia, 18 Αυγούστου 1951), ήταν Ισπανός πρωταθλητής της αντισφαίρισης και ποδοσφαιριστής.

## Καριέρα στο ποδόσφαιρο
Στο ποδόσφαιρο  έπαιζε στην θέση του αμυντικού.Ήταν ποδοσφαιριστής της "Ιντερνασιονάλε" της Βαρκελώνης από το 1918 έως το 1920 αγωνιζόμενος στο πρωτάθλημα της Καταλωνίας.

## Καριέρα στην αντισφαίριση
Στην αντισφαίριση ήταν αθλητής του συλλόγου "CT Turó de Barcelona". Ήταν ένας από τους πρώτους Ισπανούς παίκτες της αντισφαίρισης που ακολούθησαν τον επαγγελματισμό.

Ήταν πρωταθλητής Ισπανίας στο μονό τρεις φορές, έτη 1923, 1924 και 1927, φιναλίστ το 1926 και το 1928 και στην Καταλονία σε άλλα δέκα. Στο διπλό ήταν νικητής το 1926, 1927, 1928, και το 1930 και στο μεικτό νικητής το 1927, 1928, 1929, 1930, και το 1933.

Ήταν φιναλίστ στον τελικό του Γουίμπλεντον το 1923 με συμπαίκτη τον Μανουέλ ντε Γκομάρ και έφτασε στους προημιτελικούς στο Ρολάν Γκαρός.

Συμμετείχε στους Ολυμπιακούς αγώνες της Αμβέρσας το 1920 και στους Ολυμπιακούς αγώνες στο Παρίσι το 1924 στο μονό και στα διπλά με συμπαίκτες τον Ρικάρδο Σαπρίσα και την Λίλι ντε Άλβαρεθ ως ζευγάρια.

Ήταν επίσης μέλος της πρώτης ισπανικής ομάδας στο κύπελλο Ντέιβις στην ιστορία.

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί ποδοσφαιριστές
Νίνα Κουλάγκινα

Η **Νίνα Κουλάγκινα** (,1926 - 1990) ήταν Ρωσίδα μέντιουμ με ψυχοκινητικές ικανότητες που έγινε παγκόσμια διάσημη στη δεκαετία του 1960.

Από το 1963 έως το 1966 ο καθηγητής Λεονίντ Βασίλιεφ, καθώς και ο Γιάκοβ Πετρόβιτς Τερλέσκι διενέργησαν πειράματα στο Λένινγκραντ, κατά τα οποία η Κουλάγκινα μετακίνησε διάφορα αντικείμενα πάνω σε ένα τραπέζι δίχως να τα αγγίζει. Τα πειράματα περιλάμβαναν τη χρήση και μη μεταλλικών αντικειμένων, όπως σπίρτα και τσιγάρα, καθώς και την χρήση γυάλινου κώδωνα για την επικάλυψή τους. Με τα χέρια της έκανε τη μαγνητική βελόνα μιας πυξίδας να περιστρέφεται, ενώ λένε ότι έκανε τη καρδιά ενός βατράχου να σταματήσει. Το πιο εντυπωσιακό πείραμα ήταν μια αιωρούμενη μπάλα. 
## Βιβλιογραφία
* Hans Bender: *Unser sechster Sinn. Telepathie, Hellsehen, Spuk.* Rowohlt Taschenbuch Verlag, 1973, ISBN 3-499-16796-4.
* Martin Ebon: *PSI in der UDSSR.* Langen Müller Verlag, München/Wien 1977, ISBN 3-7844-16632.
* Leonid L. Wassiliew: *Experimentelle Untersuchungen zur Metallsuggestion.* Bern/München 1965.

## Φιλμογραφία
* 1975: ταξίδι στο Επέκεινα – ο κόσμος του Υπερφυσικού

## Παραπομπές


## Εξωτερικοί σύνδεσμοι
* 
* ''The ‘Psychic Powers’ of Nina Kulagina.'' 
* ''Unusual Powers of Mind Over Matter.'' 

Κατηγορία:Παραψυχολογία
Κατηγορία:Ρώσοι
Μεγάλο πράσινο τείχος

Το **μέγαλο πράσινο τείχος της Αφρικής** είναι μια φιλόδοξη πρωτοβουλία της Αφρικανικής Ένωσης με στόχο την αναχαίτιση της ερήμου και της επέκτασής της. Με την αναδάσωση μιας ευρείας ζώνης η επέκταση της Σαχάρας στα νότια θα σταματήσει και το τοπίο που εκτείνεται από τη Βόρεια Αφρική, το Σαχέλ και το Κέρας της Αφρικής θα γίνει παραγωγικό και θα χαρίσει πόρους ζωής σε εκατομμύρια ανθρώπους, βελτιώνοντας έτσι τις συνθήκες της ζωής τους.

## Συνδέσεις
* Agence Panafricaine de la Grande Muraille Verte (engl.) (frz.)
* Great Green Wall for the Sahara and the Sahel Initiative 
* Eine Mauer pflanzen, Artikel bei 3sat/nano, 3. September 2007
* FAO: Action Against Desertification
* Roman Goergen: Afrikas Grünstreifen, Technology Review vom 7. Juni 2017
## Πηγές
*

Κατηγορία:Πολιτική της Αφρικής
Κατηγορία:Σαχάρα
Οίκος του Μεκλεμβούργου

Ο **Οίκος του Μεκλεμβούργου** , γερμ. Haus von Mecklenburg, είναι μία οικογένεια της Βόρειας Γερμανίας, από τις πιο παλαιές στην Ευρώπη. Τα μέλη του Οίκου έγιναν δούκες του Μεκλεμβούργου και ένα από αυτά, ο Αλβέρτος, βασιλιάς της Σουηδίας (βασ. 1364-89). Το Μεκλεμβούργο περιβαλλόταν από το Χόλσταϊν, το Λύνεμπουργκ (Αννόβερο), το Βρανδεμβούργο και την Πομερανία. Μέλος του Οίκου είναι και η Γιουλιάνα της Ολλανδίας (βασ. 1948-80).

## Ιστορία του Οίκου
Ιδρυτής είναι ο Νίκλοτ (12ος αι.), παγανιστής αρχηγό που είχαν οι Οβότριτες Σλάβοι. Ο γιος του Πρίμπισλαβ βαπτίστηκε χριστιανός και δέχθηκε να είναι υποτελής του Ερρίκου Γ΄ του ''λέοντος'' δούκα της Σαξονίας με αντάλλαγμα την αναγνώρισή του ως πρίγκιπα του Μεγάλου Πύργου, Mikla Burg, που έγινε Mecklenburg. Oι Οβότριτες ακολούθως εκγερμανίστηκαν. Το 1347 ο Αλβέρτος Β΄ κύριος του Μεκλεμβούργου αναβαθμίστηκε σε δούκα του Μεκλεμβούργου. Νυμφεύτηκε την Ευφημία των Μπγιέλμπο, εγγονή του Μάγκνους Γ΄ της Σουηδίας και ο γιος τους Αλβέρτος έγινε βασιλιάς της Σουηδίας.

Το μεγαλύτερο τμήμα διοικήθηκε ως Μεκλεμβούργο-Σβερίν, ενώ ένα τμήμα Ανατολικά διοικήθηκε ξεχωριστά ως Μεκλεμβούργο-Στρέλιτς. Το 1815 όλα τα δουκάτα, στο Συνέδριο της Βιέννης, αναβαθμίστηκαν σε μεγάλα δουκάτα. Με τη λήξη του Α΄ Παγκοσμίου Πολέμου το 1918 οι Γερμανικές ηγεμονίες καταργήθηκαν. Το 1901 ο Ερρίκος πρίγκιπας του Μεκλεμβούργου-Σβερίν νυμφεύτηκε τη Βιλελμίνη των Νάσσαου βασίλισσα της Ολλανδίας και η κόρη του Γιουλιάνα έγινε βασίλισσα της Ολλανδίας (1948-1980).

## Γενεαλογία του Οίκου του Μεκλεμβούργου

## Εικόνες

File:Wappen Mecklenburg 2.svg|Ο θυρεός του Μεκλεμβούργου: η κεφαλή ταύρου
File:Blason Seigneurs de Stargard.svg|Στάργκαρτ
File:CoA Werle Principality.svg|Βέρλε
File:Wappen Mecklenburg 1.svg|Γκύστρο
File:Rostock Wappen.svg|Ρόστοκ
File:Wappen Schwerin.svg|Σβερίν
File:Wappen Mecklenburg-Güstrow normal.svg|Μεκλεμβούργο-Γκύστρο
File:Wappen Mecklenburg-Schwerin 2.svg|Μεκλεμβούργο-Σβερίν
File:Wappen Mecklenburg-Strelitz 2.svg|Μεκλεμβούργο-Στρέλιτς
File:Coat of Arms of the Grand Duchy of Mecklenburg - Strelitz.svg|Το διευρυμένο οικόσημο του Οίκου


## Πηγές
* Ilka Minneker: Vom Kloster zur Residenz – Dynastische Memoria und Repräsentation im spätmittelalterlichen und frühneuzeitlichen Mecklenburg. Rhema-Verlag, Münster 2007, ISBN 978-3-930454-78-5
* Erstling, Frank; Frank Saß; Eberhard Schulze (April 2001). "Das Fürstenhaus von Mecklenburg-Strelitz". Mecklenburg-Strelitz, Beiträge zur Geschichte einer Region (in German). Friedland: Steffen. ISBN 3-9807532-0-4.
* Huberty, Michel; Alain Giraud; F. et B. Magdelaine (1991). L'Allemagne Dynastique, Tome VI : Bade-Mecklembourg. Le Perreux-sur-Marne: Giraud. ISBN 978-2-901138-06-8.

## Εξωτερικοί σύνδεσμοι

*House of Mecklenburg-Strelitz website
*
*European Heraldry page 


Μεκλεμβουργου
Νίτα Νάλντι

Η **Νίτα Νάλντι** (αγγλικά: *Nita Naldi*, 13 Φεβρουαρίου 1894 - 17 Φεβρουαρίου 1961) ήταν Αμερικανίδα ηθοποιός του θεάτρου και του βωβού κινηματογράφου. Συνήθως είχε ρόλους femme fatale, ρόλοι που απέκτησαν δημοτικότητα μετά τη Θέντα Μπάρα. Γεννημένη στη Νέα Υόρκη, παιδί Ιρλανδών μεταναστών, ξεκίνησε από νεαρή ηλικία να ασχολείται με το θέαμα, ώσπου το 1918, συμμετείχε σε παραστάσεις βοντβίλ. Την ίδια χρόνια έκανε και το ντεμπούτο της στο Μπρόντγουεϊ. 

Αρχές της επόμενης δεκαετίας ξεκίνησε την καριέρα και στον κινηματογράφο. Μερικές ταινίες στις οποίες συμμετείχε ήταν το *Dr. Jekyll and Mr. Hyde* (1920), το *Blood and Sand* (1922), το *The Ten Commandments* (1923), το *Cobra* (1925), το *Clothes Make the Pirate* (1925) και το *[[The Mountain Eagle]]* (1927). Κατά την επόμενη δεκαετία δεν εμφανίστηκε ξανά στον κινηματογράφο, παρά μόνο στο θέατρο, χωρίς να συμμετάσχει ποτέ σε ομιλούσα ταινία. Για την προσφορά της στην κινηματογραφική βιομηχανία τιμήθηκε με αστέρι στη Λεωφόρο της Δόξας του Χόλυγουντ.

## Παραπομπές


## Εξωτερικοί σύνδεσμοι

* Nita Naldi, Silent Vamp
* 
*
* 
* Photographs and bibliography

Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί θεάτρου
Snuff (τραγούδι)

Το **Snuff** είναι ένα τραγούδι του αμερικανικού συγκροτήματος Slipknot, το οποίο συμπεριλήφθηκε στον δίσκο *[[All Hope Is Gone]]*, του 2008. Το τραγούδι κυκλοφόρησε και σε single, το οποίο έφτασε έως το νούμερο 2 του αμερικανικού *Billboard Hot Mainstream Rock Tracks* κι έγινε το πιο επιτυχημένο single τους. Το κομμάτι δεν συμπεριλήφθηκε στο setlist του τουρ του δίσκου, όμως παίχτηκε για πρώτη φορά στις 11 Οκτωβρίου του 2009, στην Ουάσινγκτον. 

Για την προώθηση του κομματιού κυκλοφόρησε και video clip, το οποίο τοποθετήθηκε 6ο στη λίστα με τα καλύτερα vido clips της Roadrunner Records. Το single, επίσης, υπήρξε υποψήφιο για Καλύτερο Single, στα Kerrang! Awards, το 2010.  Το εν λόγω single είναι το τελευταίο του Πολ Γκρέι, πριν πεθάνει, καθώς και του Τζόι Τζόρντισον, πριν αποχωρήσει από το συγκρότημα. 

## Παραπομπές


## Εξωτερικοί σύνδεσμοι
* Snuff στο YouTube

Κατηγορία:Τραγούδια του 2008
Κατηγορία:Singles του 2009
Κατηγορία:Τραγούδια των Slipknot
Κατηγορία:Singles της Roadrunner Records